Document ID: 31989R1544

31989R1544
L 151/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1544/89 НА КОМИСИЯТА
от 2 юни 1989 година
за изменение на Регламент (ЕИО) № 3460/85 относно определяне на подробни правила за предоставяне на финансови компенсации за средиземноморските сардини
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 3117/85 на Съвета от 4 ноември 1985 г. относно определяне на общи правила за предоставяне на финансови компенсации за сардините от вида Sardina pilchardus (1), последно изменен с Регламент (ЕИО) № 3940/87 (2), и по-специално член 4 от него,
като има предвид, че времето за сушене на някои осолени продукти не позволява в някои случаи да бъдат спазени крайните срокове за подаване на заявленията за изплащане на компенсациите, определени в Регламент (ЕИО) № 3460/85 на Комисията (3); като има предвид, че в интерес на избягване невъзможността съответните продукти да отговорят на условията за получаване на финансови компенсации, член 5, параграф 1 от цитирания по-горе регламент следва да бъде изменен;
като има предвид, че мерките, предвидените в настоящия регламент, са в съответствие със становището на Управителния комитет по рибни продукти,
ПРИЕ НАСТОЯЩИЯ РЕГЛАМЕНТ:
Член 1
Към член 5, параграф 1 от Регламент (ЕИО) № 3460/85 се добавя следната алинея:
„За осолените продукти, които трябва да бъдат подложени на изсушаване в сол за известен период, което означава, че не е възможно да бъде спазен посочения по-горе шестмесечен краен срок, съответната държава-членка удължава при необходимост този краен срок според времето, необходимо за изсушаване на тези продукти. Това удължение на крайния срок не може в никакъв случай да бъде повече от шест месеца.“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага се от 1 януари 1987 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 юни 1989 година.

Labels: 19
6
20